[{"text_idx": "#000001", "text": "Mae\u2019n bleser gennym gyhoeddi mai\u2019r albwm nesaf y byddwn yn rhyddhau ar bendigedig bydd albwm newydd AKA Trio. Mae AKA Trio yn uwchgyfarfod cerddoriaeth byd rhwng tri phencampwr byd enwog: Antonio Forcione (Yr Eidal), Seckou Keita (Senegal) and Adriano Adewale (Brasil). Mae Antonio Forcione, y gitarydd-cyfansoddwr o\u2019r Eidal, wedi bod yn teithio\u2019r byd am dros ddau ddegawd, gan ryddhau ugain albwm a chydweithio gyda nifer o artistiaid o bwys ar hyd y ffordd, gan gynnwys enwogion megis Charlie Haden, Trilok Gurtu, Angelique Kidjo a\u2019r Bulgarian Voices, ymhlith nifer mwy. Seckou Keita o Senegal yw un o\u2019r chwaraewyr kora gorau\u2019r byd, yn gysylltiedig a\u0302 nifer o brosiectau rhyngwladol, gan gynnwys ei deuawd arloesol gyda\u2019r delynores Gymreig Catrin Finch, Africa Express gyda The Orchestra of Syrian Musicians, a\u2019i brosiect Transparent Water gyda\u2019r pianydd o Giwba, Omar Sosa. Mae Adriano Adewale, yr offerynnwr taro a\u2019r cyfansoddwr o Frasil, wedi cydweithio a\u0302 Bobby McFerrin, Joanna McGregor a Benjamin Taubkin ac mae wedi cyfansoddi cerddoriaeth ar gyfer cerddorfeydd a theatrau dawns. Gyda\u2019i gilydd maen nhw\u2019n cydweithredu ac yn cyfuno i greu uniad rhyngwladol sy\u2019n hyfryd o wreiddiol.\nBydd AKA Trio yn perfformio fel rhan o seremoni agoriadol WOMEX 18, sydd eleni\u2019n dathlu tri chyfandir fel ei thema, o dan y Cyfarwyddwr Artistig Germa\u0301n Lopez.\nCaiff 'JOY' ei ryddhau ar y 24ain o Fai 2019. Ymunwch a\u0302\u2019n rhestr bostio am fwy o wybodaeth wrth iddi ddod i law, ac ewch at wefan AKA Trio am fwy o wybodaeth."}]